ኢጋድ በደቡብ ሱዳን ሰላምን  ለማስፈን  የሚያደርገውን  ጥረት አጠናክሮ እንደሚቀጥል አስታወቀ
ኢጋድ በደቡብ ሱዳን  ዘላቂ ሰላምን ለማምጣት የሚደረገውን ጥረት አጠናክሮ እንደሚቀጥል የኢፌዴሪ የውጭ ጉዳይ ሚኒስትር ዶክተር  ወርቅነህ ገበየሁ  ገለፁ።ዶክተር ወርቅነህ ገበየሁ ለአሜሪካ፣እንግሊዝ እና ኖርዌይ የውጭ ጉዳይ ሚኒስቴር ልዩ መልዕክተኛ እና  ሌሎች  የአገሮቹ  ዲፕሎማቶች ጋር በደቡብ ሱዳን የሳላም ሂደትን የተሳለጠ ትግበራን በተመለከተ ማብራሪያ ሰጥተዋል።ኢጋድ የደቡብ ሱዳን የፖሊቲካ ኃይሎችን ለማነጋጋር ያደረገው ጥረት ስኬተማ እንደነበር ጠቅሰው አገሮቹ ይህን ጥረት እንዲደግፉ ጥሪ አቅርበዋል።ልዩ ልዑኮቹ ኢጋድ እስካአሁን ላደረገው ጥረት ምስጋናቸውን ገልፀው በእነሱ በኩልም ወደፊት አስፈላጊው ድጋፍ እንደሚደረግ ተናግረዋል።